হাসপাতাল থেকে অবশেষে ছুটি পেলেন যাদবপুরের অন্তর্বর্তী উপাচার্য ভাস্কর গুপ্ত

কলকাতা: অবশেষে হাসপাতাল থেকে ছাড়া পেলেন যাদবপুর বিশ্ববিদ্যালয়ের অন্তর্বর্তী উপাচার্য ভাস্কর গুপ্ত। কয়েকদিন আগেই রক্তচাপজনিত অসুস্থতার কারণে তাঁকে বাইপাসের একটি হাসপাতালে ভর্তি করা হয়েছিল। তবে এবার তাঁর অবস্থা স্থিতিশীল তাই এবার মুক্তি পেলেন হাসপাতাল থেকে।

ওয়েবকুপার তরফ থেকে ১ মার্চ যাদবপুর বিশ্ববিদ্যালয়তে ডাক দেওয়া হয় বৈঠকের। আর সেখানেই উপস্থিত হন রাজ্যের শিক্ষামন্ত্রী ব্রাত্য বসু। কিন্তু অভিযোগ ওঠে তাঁর গাড়িতে আহত হয় এক ছাত্র। আর তারপরেই উত্তাল হয়ে ওঠে ক্যাম্পাস চত্বর। ছাত্র ছাত্রীরা দাবি করেন ক্যাম্পাসে উপস্থিত হতে হবে। এমনকি বেঁধে দেওয়া হয় ডেডলাইনও। সেই জন্য গতকাল অর্থাৎ শনিবার তাঁর অবস্থা কিছুটা স্থিতিশীল থাকায় পুলিশ হাসপাতালে গিয়ে তাঁর বয়ান রেকর্ড করেন।

আরও পড়ুন: বাংলার মরশুমি মাশরুমে থাকা এফ টুয়েলেভেই ডিলিট হবে ক্যান্সার

তবে আজ অর্থাৎ রবিবার হাসপাতালে সূত্রে খবর ভাস্করের রক্তচাপ অনেকটাই নিয়ন্ত্রণে। তাই তাঁকে হাসপাতাল থেকে রিলিজ করা হয়। চিকিৎসক অরিন্দম বিশ্বাস জানান, ‘‘ওঁর অবস্থা এখন তুলনামূলক ভাল। রক্তচাপের যে হেরফের হচ্ছিল সেটা এখন আপাতত আর নেই। তাই ছেড়ে দেওয়া হল।” আপাতত মাথা ঘোরা এবং ভারসাম্য হারিয়ে ফেলার সমস্যার জন্য তাঁর শুরু হয়েছে ফিজিওথেরাপি।

তবে এবার প্রশ্ন, কবে ক্যাম্পাসে যাবেন তিনি? যদিও এই বিষয়ে এখনই কিছু জানাননি অন্তর্বর্তী উপাচার্য ভাস্কর গুপ্ত। তবে হাসপাতালের তরফ থেকে বলা হয়েছে, ‘ উনি সুস্থ ঠিকই, তবে আর‌ও খানিকটা সময় লাগবে। অন্তত দিন ১৫ বিশ্রামের প্রয়োজন রয়েছে তাঁর।’

দেখুন অন্য খবর